Κλασικό παγωτό με κρεμ ανγκλέζ
350 γρ. φρέσκο γάλα, πλήρες, 150 γρ. κρέμα γάλακτος με 35%-36% λιπαρά, 130 γρ. ζάχαρη, 6 κρόκοι αυγών, 1/2 κλωναράκι βανίλιας
Σε ένα μπολ ανακατεύουμε τους κρόκους με τη ζάχαρη και τους αδειάζουμε σε μια κατσαρόλα μαζί με το γάλα και την κρέμα γάλακτος.Τοποθετούμε την κατσαρόλα σε χαμηλή φωτιά και ανακατεύουμε συνεχώς μέχρι το μείγμα να φτάσει στους 83-85ο C*. Αποσύρουμε από τη φωτιά, αλλάζουμε σκεύος και αφήνουμε την κρεμ ανγκλέζ να κρυώσει πάρα πολύ καλά στο ψυγείο (προτιμότερο είναι να τη φτιάξουμε μία ημέρα πριν).Κατόπιν, την αδειάζουμε σε παγωτομηχανή και ακολουθούμε τις οδηγίες του κατασκευαστή για τη δημιουργία παγωτού.Αν δεν έχουμε παγωτομηχανή, βάζουμε την κρέμα σε ένα μεταλλικό δοχείο στην κατάψυξη και ανά μισή ώρα τη βγάζουμε και την ανακατεύουμε με ένα σύρμα ή με το μίξερ χειρός, ώστε να σπάμε τους μεγάλους παγοκρυστάλλους που σχηματίζονται.Επαναλαμβάνουμε τη διαδικασία 5-6 φορές, μέχρι το παγωτό μας να παγώσει ομοιογενώς.
Αυγά,Γάλα,Κρέμα Γάλακτος,Κεράσματα